Benno Gut

Benno Gut (opprinnelig Walter Gut; 1897–1970) var en sveitsisk katolsk kardinal, og ble abbed-primas for den benediktinske konføderasjon i 1959. Han var prefekt for Kongregasjonen for ritene 1968–1970. Han ble kreert til kardinal i 1967 av pave Paul VI.
Liv og virke
Bakgrunn
Walter Gut ble født 1. april 1897 i det gamle skolehuset i Reiden, der faren hans var lærer og organist. Han gikk på barneskolen i Reiden, først på videregående skole i Luzern, og deretter (motivert av et menighetsmisjonsoppdrag i Reiden) flyttet han til Einsiedeln. Samme høst begynte han musikkstudiene i Basel.
Benediktiner, prest
Han avla sine løfter ved Einsiedeln-klosteret i 1918 og tok ordensnavnet 'Benno. Han studerte ved Universitetet i Basel, ved det benediktinske Sant'Anselmo i Roma, og ved Det pavelige bibelinstitutt i Roma. Han mottok presteordinasjonens sakrament i Roma den 10. juli 1921. Deretter fortsatte han studiene til 1923.

Fra 1923 arbeidet Gut i klosterets pastorale omsorg som korleder og dirigent for studentmusikk, før han returnerte til Sant'Anselmo som foreleser fra 1930 til 1939. 

I 1939 returnerte han til Einsiedeln kloster og arbeidet ved klosterskolen der som foreleser og prefekt. Den 15. april 1947 ble han valgt til abbed av benediktinerklosteret i Einsiedeln, ble innsatt i embetet den 5. mai samme år, og vigslet av den apostoliske nuntius til i Sveits, erkebiskop Filippo Bernardini.

Abbedkongressen i Benediktinerkonføderasjon valgte ham til abbed primat 24. november 1959; som sådan flyttet han igjen til Sant'Anselmo i Roma.

Titulærerkebiskop
Pave Paul VI utnevnte ham til titulærerkebiskop av Thuccabora den 10. juni 1967. Han ble ordinerrt til biskop av kardinaldekan Eugène Tisserant den 18. juni 1967 i Einsiedeln kloster. De medkonsekrerende var biskopene Joseph Hasler av Chur og Johannes Vonderach av Sankt Gallen.

Kardinal, prefekt for Rituskongregasjonen
Kort tid etter, den 26. juni samme år, opphøyde paven ham til kardinalkollegiet som kardinaldiakon med titulærdiakoni San Giorgio in Velabro og utnevnte ham til kardinalprefekt for Kongregasjonen for ritene den 29. juni 1967. Av denne grunn fratrådte han sin stilling som abbedprimat for benediktinerne den 8. september 1967. 

Den 7. mai 1969, som følge av en kuriereform, overtok han ledelsen av Kongregasjonen for gudstjenesten og sakramentsordningen som kardinalprefekt.

Etter hans død den 8. desember 1970 ble han gravlagt i Einsiedeln kloster.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937
 Kardinal Benno Gut (1897-1970) *1967catholic-hierarchy.org gut, lest 21. juni 2022

 Referanser 

 Eksterne lenker 
 Biografi på The Cardinals of the Holy Roman Church

Kategori:Sveitsiske kardinaler
Kategori:Sveitsiske katolske biskoper
Kategori:Sveitsiske katolske biskoper i den romerske kurie
Kategori:Sveitsiske benediktinere
Kategori:Personer fra kanton Luzern
Kategori:Linjen Rebiba